DA

(...PICT...)|KOMMISSIONEN FOR DE EUROPÆISKE FÆLLESSKABER|

Bruxelles, den 7.5.2008

SEK(2008) 573 endelig

Henstilling med henblik på

RÅDETS BESLUTNING

om ophævelse af beslutning 2005/730/EF om et uforholdsmæssigt stort underskud i Portugal

(forelagt af Kommissionen)

BEGRUNDELSE

1. Baggrund

I traktatens artikel 104 fastslås det, at medlemsstaterne skal undgå uforholdsmæssigt store underskud, og der fastlægges en procedure til identifikation og korrektion af disse. Proceduren i forbindelse med uforholdsmæssigt store underskud er nærmere beskrevet i Rådets forordning (EF) nr. 1467/97 om "fremskyndelse og afklaring af gennemførelsen af proceduren i forbindelse med uforholdsmæssigt store underskud" EFT L 209 af 2.8.1997, s. 6. Ændret ved forordning (EF) nr. 1056/2005 (EUT L 174 af 7.7.2005, s. 5). , som indgår i stabilitets- og vækstpagten. I henhold til traktatens artikel 104, stk. 2, skal Kommissionen overvåge, om budgetdisciplinen overholdes på grundlag af to kriterier, nemlig: a) hvorvidt det forventede eller faktiske offentlige underskud overstiger referenceværdien på 3 % af BNP (medmindre underskudskvoten er faldet væsentligt og vedvarende og har nået et niveau, der ligger tæt på referenceværdien, eller overskridelsen af referenceværdien kun er exceptionel og midlertidig, og nævnte procentdel fortsat ligger tæt på referenceværdien), og b) hvorvidt den offentlige gæld overstiger referenceværdien på 60 % af BNP (medmindre gældskvoten mindskes tilstrækkeligt og nærmer sig referenceværdien i et tilfredsstillende tempo).[1]

EFT L 209 af 2.8.1997, s. 6. Ændret ved forordning (EF) nr. 1056/2005 (EUT L 174 af 7.7.2005, s. 5).

I henhold til protokollen om proceduren i forbindelse med uforholdsmæssigt store underskud, der er knyttet som bilag til traktaten, er det Kommissionens ansvar at fremlægge data til gennemførelse af proceduren. Som led i anvendelsen af denne protokol skal medlemsstaterne indberette oplysninger om det offentlige underskud og den offentlige gæld samt andre relaterede variabler til Kommissionen to gange årligt, nemlig før den 1. april og før den 1. oktober, jf. artikel 4 i Rådets forordning (EF) nr. 3605/93. EFT L 332 af 31.12.1993, s. 7. Senest ændret ved forordning (EF) nr. 2103/2005 (EUT L 337 af 22.12.2005, s. 1). , Portugals seneste indberetning findes på: http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.[2][3]

EFT L 332 af 31.12.1993, s. 7. Senest ændret ved forordning (EF) nr. 2103/2005 (EUT L 337 af 22.12.2005, s. 1).

Portugals seneste indberetning findes på:

http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.

Den 22. juni 2005 indledte Kommissionen proceduren i forbindelse med uforholdsmæssigt store underskud over for Portugal med vedtagelse af en rapport i henhold til artikel 104, stk. 3, som byggede på et planlagt offentligt underskud på 6,2 % af BNP og en forventet offentlig gæld på 66,5 % af BNP i 2005 efter at have ligget over grænseværdien på 60 % af BNP allerede i 2003 og 2004, således som det fremgik af opdateringen af Portugals stabilitetsprogram fra juni 2005 SEK(2005) 836. . Den 20. september 2005 traf Rådet på grundlag af en henstilling fra Kommissionen og i overensstemmelse med artikel 104, stk. 6, afgørelse om, at der forelå et uforholdsmæssigt stort underskud i Portugal. EUT L 274 af 20.10.2005, s. 91. Samtidig rettede Rådet, ligeledes på grundlag af en henstilling fra Kommissionen, henstillinger i henhold til artikel 104, stk. 7, til Portugal med henblik på at bringe situationen med et uforholdsmæssigt stort underskud til ophør senest i 2008 Alle dokumenter vedrørende proceduren i forbindelse med uforholdsmæssigt store underskud vedrørende Portugal findes på følgende websted: http://ec.europa.eu/economy_finance/sg_pact_fiscal_policy/excessive_deficit9109_en.htm. .[4][5][6]

SEK(2005) 836.

EUT L 274 af 20.10.2005, s. 91.

Alle dokumenter vedrørende proceduren i forbindelse med uforholdsmæssigt store underskud vedrørende Portugal findes på følgende websted: http://ec.europa.eu/economy_finance/sg_pact_fiscal_policy/excessive_deficit9109_en.htm.

I sin henstilling efter artikel 104, stk. 7, henstillede Rådet, at "de portugisiske myndigheder senest i 2008 bør bringe det offentlige underskud ned under 3 % af BNP på en troværdig og holdbar måde ved at træffe foranstaltninger på mellemlang sigt. Til det formål bør de portugisiske myndigheder specielt: begrænse forværringen af den finanspolitiske stilling i 2005 gennem en stram gennemførelse af de bebudede korrigerende foranstaltninger; foretage en fuldstændig gennemførelse af de foranstaltninger, som er nødvendige for at sikre en holdbar og væsentlig korrektion af det konjunkturkorrigerede underskud, ekskl. engangsforanstaltninger og andre midlertidige foranstaltninger, ved at tage et meget stort skridt bestående i en reduktion på ca. 1½ % af BNP fra 2005 til 2006, efterfulgt af en betydelig reduktion på mindst ¾ % af BNP i hvert af de to følgende år; hurtigt gennemføre reformer for at begrænse og mindske udgifterne i de kommende år; benytte enhver lejlighed til at fremskynde reduktionen af det offentlige underskud og være klar til at vedtage yderligere foranstaltninger, som måtte være nødvendige for at korrigere det uforholdsmæssigt store underskud senest i 2008". Rådet henstillede også, at "de portugisiske myndigheder bør sikre, at den offentlige bruttogældskvote falder støt og nærmer sig referenceværdien med en tilfredsstillende hastighed ved at sikre, at gældsudviklingen afspejler fremskridt i reduktionen af underskuddet, ved at undgå gældsforøgende finansielle transaktioner og ved nøje at overveje den virkning, som større offentlige investeringsprojekter, herunder dem, der gennemføres i partnerskab med den private sektor, kan få på gælden". Rådet krævede, at de portugisiske myndigheder skulle "forbedre indsamlingen og behandlingen af offentlige data".

Derudover opfordrede Rådet de portugisiske myndigheder til at "sikre, at budgetkonsolideringen i retning af en mellemfristet budgetsaldo tæt på balance eller i overskud fastholdes gennem en mindskelse af det konjunkturkorrigerede underskud, ekskl. engangsforanstaltninger og andre midlertidige foranstaltninger, med mindst 0,5 % af BNP om året, efter at det uforholdsmæssigt store underskud er blevet korrigeret".

Tabel 1: Tilpasning godkendt af Rådet den 20. september 2005

% af BNP, medmindre andet er angivet|2005|2006|2007|2008|

Offentlig saldoændring i den strukturelle saldop.m.: Real BNP-vækst (%)|underskud på (højst) 6,20,8|-4,8+1,51,4|underskud < 4+¾ (mindst)2,2|underskud < 3+¾ (mindst)2,6|

Anmærkning : strukturel saldo = konjunkturkorrigeret saldo ekskl. engangsforanstaltninger og andre midlertidige foranstaltninger

Kilde : Rådets henstilling efter artikel 104, stk. 7, på grundlag af opdateringen af stabilitetsprogrammet fra juni 2005

Den 22. juni 2006, dvs. efter udløbet af den frist på 6 måneder, inden for hvilken der i henhold til Rådets henstilling skulle træffes foranstaltninger, foretog Kommissionen en vurdering af de foranstaltninger, som de portugisiske myndigheder havde truffet med henblik på at bringe situationen med et uforholdsmæssigt stort offentligt underskud til ophør. På grundlag heraf vedtog den en meddelelse til Rådet, hvori det blev konkluderet, at Portugal havde taget passende skridt til at korrigere det uforholdsmæssigt store underskud inden for den af Rådet fastsatte frist, og at der på det tidspunkt ikke var behov for at træffe yderligere foranstaltninger som led i proceduren i forbindelse med uforholdsmæssigt store underskud over for Portugal. SEK(2006) 786. På sit møde den 11. juli 2006 tilsluttede Rådet sig denne vurdering.[7]

SEK(2006) 786.

I henhold til artikel 104, stk. 12, skal en rådsbeslutning om forekomsten af et uforholdsmæssigt stort underskud ophæves på grundlag af en henstilling fra Kommissionen, når det uforholdsmæssigt store underskud i den pågældende medlemsstat efter Rådets opfattelse er blevet korrigeret.

2. Den seneste udvikling i underskuddet

Af de data, som Kommissionen (Eurostat) efter Portugals indberetning har stillet til rådighed indtil den 1. april 2008, fremgår det, at det offentlige underskud i 2007 udgjorde 2,6 % af BNP Eurostat News Release No 54 af 18. april 2008. , i forhold til et offentligt underskud på 6,1 % af BNP i 2005 og 3,9 % af BNP i 2006 (se tabel 2). I betragtning af det indberettede underskud og underskudsreferenceværdien er der ikke stor sandsynlighed for, at en eventuel fremtidig revision vil øge den offentlige underskudskvote for 2007 til over 3 % af BNP. Underskudskvoterne revideres sædvanligvis – opad eller nedad – efter offentliggørelsen af det første resultat i forårsindberetningen. For EU-medlemsstaterne som helhed er revisionerne normalt forholdsvis små og i gennemsnit tæt på nul. I Portugals tilfælde har opadgående revisioner i underskudskvoten været forholdsvis mere hyppige end nedadgående revisioner; dette kunne tyde på, at der er tale om en skævhed ved indsamlingen af de første resultater. Selv om fremtidige revisioner af de portugisiske offentlige regnskaber ikke kan udelukkes, har dataene fra de seneste år imidlertid vist sig at være mere pålidelige end tidligere.[8][9]

Eurostat News Release No 54 af 18. april 2008.

Underskudskvoterne revideres sædvanligvis – opad eller nedad – efter offentliggørelsen af det første resultat i forårsindberetningen. For EU-medlemsstaterne som helhed er revisionerne normalt forholdsvis små og i gennemsnit tæt på nul. I Portugals tilfælde har opadgående revisioner i underskudskvoten været forholdsvis mere hyppige end nedadgående revisioner; dette kunne tyde på, at der er tale om en skævhed ved indsamlingen af de første resultater. Selv om fremtidige revisioner af de portugisiske offentlige regnskaber ikke kan udelukkes, har dataene fra de seneste år imidlertid vist sig at være mere pålidelige end tidligere.

Den seneste udvikling i det offentlige underskud er sket på baggrund af en lav, men gradvis bedre økonomisk vækst, hvor de reelle BNP-vækstrater er steget fra 0,9 % i 2005 til 1,3 % i 2006 og 1,9 % i 2007. Det negative outputgab anslås at være indsnævret noget i samme periode.

Budgetgennemførelsen i 2006 og 2007 var bedre end forventet på det tidspunkt, hvor henstillingen efter artikel 104, stk. 7, blev fremsat. Sammenholdt med de finanspolitiske mål, der præsenteres i opdateringen af Portugals stabilitetsprogram fra juni 2005, på grundlag af hvilke den foreliggende procedure i forbindelse med uforholdsmæssigt store underskud blev indledt, jf. afsnit 1. Underskudsresultaterne i de to år var bl.a. ca. 1 procentpoint af BNP lavere end oprindelig planlagt i opdateringen af Portugals stabilitetsprogram fra juni 2005. Revisioner af BNP-dataserierne i slutningen af 2005 og begyndelsen af 2006 har resulteret i højere BNP-niveauer, hvorved underskudskvoten automatisk er blevet reduceret med ca. ¼ procentpoint af BNP. Budgetresultatet for 2007 skal også sammenholdes med et overslag på 3 % af BNP, der blev præsenteret i opdateringen af Portugals stabilitetsprogram fra december 2007. Som helhed blev der opnået et offentligt underskud under referenceværdien på 3 % af BNP et år før den frist, der var fastsat af Rådet. I overensstemmelse med Rådets henstilling efter artikel 104, stk. 7, udnyttedes muligheden for at fremskynde nedbringelsen af budgetunderskuddet, hovedsagelig gennem en bedre end forventet opkrævning af indtægter.[10][11]

Sammenholdt med de finanspolitiske mål, der præsenteres i opdateringen af Portugals stabilitetsprogram fra juni 2005, på grundlag af hvilke den foreliggende procedure i forbindelse med uforholdsmæssigt store underskud blev indledt, jf. afsnit 1.

Revisioner af BNP-dataserierne i slutningen af 2005 og begyndelsen af 2006 har resulteret i højere BNP-niveauer, hvorved underskudskvoten automatisk er blevet reduceret med ca. ¼ procentpoint af BNP.

Den indsnævring af budgetunderskuddet, der blev opnået i 2006 og 2007, skyldes både en faldende offentlig udgiftskvote og en stigende indtægtskvote. Udgiftskvoten faldt med ca. 1¼ procentpoint af BNP i 2006 og næsten ½ procentpoint af BNP i 2007. Samtidig steg den offentlige indtægtskvote med ca. ¾ procentpoint af BNP i både 2006 og 2007. Den budgetmæssige konsolidering beroede hovedsagelig på strukturelle foranstaltninger, med et marginalt bidrag fra en engangsforanstaltning til en værdi af 0,1 % af BNP i 2007. Vedrørende den langsigtede koncessionskontrakt om udnyttelse af en dæmning, registreret som nedbringelse af andre kapitaludgifter i henhold til ESA95-reglerne.[12]

Vedrørende den langsigtede koncessionskontrakt om udnyttelse af en dæmning, registreret som nedbringelse af andre kapitaludgifter i henhold til ESA95-reglerne.

På udgiftssiden skete der en stabilisering af de løbende primære udgifter i faste priser i både 2006 og 2007. Især nedgangen i aflønningen af offentligt ansatte var af afgørende betydning for den konstaterede udgiftsbegrænsning, som blev muliggjort med reduktioner i antallet af offentligt ansatte og i mindre grad gennem løntilbageholdenhed som følge af årlige løntilpasninger, der lå under inflationen, og en fastfrysning af anciennitets-relaterede lønstigninger. Samtidig skete der et vist fald i andre sociale overførsler end naturalydelser i forhold til de meget høje vækstrater i de foregående år. Hertil bidrog også et fald i alderspensionsudgifterne, hovedsagelig som følge af en nedgang i antallet af pensioneringer og, i 2007, et fald i arbejdsløshedsunderstøttelsen. Et fald i de offentlige investeringer bidrog yderligere til en begrænsning af udgifterne og en efterfølgende udgiftsreduktion på ca. ½ % af BNP i 2006. Disse tal er stort set i overensstemmelse med Rådets henstilling om at gennemføre foranstaltninger til at dæmpe udgifterne, hvor der f.eks. kan nævnes reformen af alderspensionsordningerne.

På indtægtssiden skete der en hurtig stigning i skatteindtægterne, navnlig på baggrund af den lave økonomiske vækst (og mere specifikt den indenlandske efterspørgsel). Dette ser ud til at have været et resultat af en stigning i momssatsen på 2 procentpoint (til 21 % fra 19 %) i juli 2005, diskretionære foranstaltninger til forhøjelse af visse skattesatser (punktafgifter, socialt bidrag for visse kategorier af arbejdstagere, nye marginale personindkomstskattesatser for høje indtægter) og mindre henstand med visse direkte skatter. En stor del af stigningen i skatteindtægterne kan endvidere tilskrives en bedre skatteforvaltning og bedre overholdelse af skattereglerne, som ser ud til at have resulteret i en udvidelse af skattegrundlagene, og hvis virkninger i stort omfang er blevet videreført. Den mere effektive skatteforvaltning har desuden givet mulighed for bedre resultater med hensyn til opkrævning af skatterestancer. I 2007 kom de yderligere skatteindtægter fra en række store virksomheder, som igen var blevet rentable, og fra ejendomsskatter. Andre indtægter (herunder statens salg af varer og tjenesteydelser) steg med næsten ½ procentpoint af BNP i akkumulerede termer i 2006 og 2007. I en vis grad var dette også resultatet af et opsving i dividendebetalinger til staten fra statsejede virksomheder i forhold til det fald, der blev konstateret i 2005.

Den budgetmæssige og økonomiske udvikling, der er beskrevet ovenfor, resulterede i en betydelig reduktion af det strukturelle underskud (dvs. det konjunkturkorrigerede underskud ekskl. engangsforanstaltninger og andre midlertidige foranstaltninger) i 2006 og 2007. I 2006 blev der opnået en reduktion på ca. 2 procentpoint af BNP, efterfulgt af et yderligere fald på ca. 1 procentpoint af BNP i 2007 (se tabel 2). Disse resultater ser ud til at være gået langt videre end Rådets henstilling efter artikel 104, stk. 7, hvori der ønskes en reduktion af den strukturelle saldo med 1,5 % af BNP i 2006 i forhold til 2005 og mindst ¾ % af BNP i 2007.

3. Underskudsfremskrivninger for 2008 og derefter

Ifølge Kommissionens økonomiske prognoser fra foråret 2008 forventes det offentlige underskud med en fremskrevet real BNP-vækst på 1,7 % at falde til 2,2 % af BNP i 2008. Denne prognose skal sammenholdes med et budgetmål på 2,4 % af BNP i opdateringen af Portugals stabilitetsprogram fra 2007 (den reale BNP-vækst antages at ligge på 2,2 %) og med et revideret mål på 2,2 % af BNP som meddelt den 26. marts efter offentliggørelsen af budgetresultatet for 2007.

Den forventede forbedring af budgetsaldoen i 2008 skyldes hovedsagelig indtægterne. I 2008 forventes de samlede skatteindtægter fortsat at stige hurtigere end det nominelle BNP, dog helt klart med en lavere margen end i 2007. Skatteelasticiteterne forventes nemlig at begynde at nærme sig deres historiske gennemsnit efter de høje tal i de seneste år, hvilket også afspejler antagelsen om, at de marginale gevinster som følge af den bedre skatteforvaltning og den bedre overholdelse af reglerne nu er ved at tage af. I 2008 vil skatteindtægterne nyde godt af en normalisering af moms-nettoindtægterne efter den afkortning af den maksimale tilbagebetalingsperiode, der blev gennemført i 2006 og 2007. Sænkningen af moms-standardsatsen med 1 procentpoint (fra 21 % til 20 %) fra den 1. juli 2008 vil imidlertid reducere skatteindtægterne. Desuden forventes andre offentlige indtægter at stige en del som andel af BNP takket være en stigning i EU-midlerne i forbindelse med gennemførelsen af den nye nationale strategiske referenceramme Samtidig vil disse tilstrømninger også medføre yderligere udgifter, hvilket i høj grad vil forringe disse indtægters indvirkning på den samlede budgetsaldo. . Udgiftskvoten forventes at forblive stabil. Især forventes personaleudgifterne at falde med ca. 0,4 procentpoint af BNP som følge af løntilbageholdenhed og faldende beskæftigelse i centraladministrationen. Renteudgifterne vil blive begrænset som følge af en diskretionær sænkning af renten på statsudstedte opsparingsbeviser fra begyndelsen af 2008. Statens udstedelse af koncessioner til elproducerende dæmninger vil give et enkeltstående underskudsformindskende bidrag på næsten 0,2 % af BNP Registreret som nedbringelse af andre kapitaludgifter i henhold til ESA95-reglerne, men en del af provenuet ved transaktionen anvendes til at betale kompensation til elproducerende selskaber for kun gradvis at vælte produktionspriserne over på forbrugerne. .[13][14]

Samtidig vil disse tilstrømninger også medføre yderligere udgifter, hvilket i høj grad vil forringe disse indtægters indvirkning på den samlede budgetsaldo.

Registreret som nedbringelse af andre kapitaludgifter i henhold til ESA95-reglerne, men en del af provenuet ved transaktionen anvendes til at betale kompensation til elproducerende selskaber for kun gradvis at vælte produktionspriserne over på forbrugerne.

Under forudsætning af uændrede politikker fremskrives der i Kommissionens økonomiske prognoser fra foråret 2008 et offentligt underskud på 2,6 % af BNP i 2009 i forhold til en antagelse om en real BNP-vækst på 1,6 % af BNP. I opdateringen af Portugals stabilitetsprogram fra december 2007 fastsattes budgetmålet for 2009 til 1,5 % af BNP i forhold til en antaget real BNP-vækst på 2,8 %. Ifølge Kommissionens økonomiske prognoser fra foråret 2008 forventes udviklingen i budgetsaldoen hovedsagelig at være drevet af en faldende skattebyrde, som stadig afspejler virkningen af sænkningen af moms-standardsatsen i juli 2008. Desuden forventes en række vigtige makroøkonomiske variabler for skatteindtægterne, såsom husholdningernes forbrug og aflønning af ansatte, at udvikle sig langsommere end BNP, mens skatteindtægterne til forskel fra de foregående år skulle udvikle sig på linje med de relevante skattegrundlag. Det antages derfor, at den udvidelse af skattegrundlagene, der er nævnt i afsnit 2, hovedsagelig har været af permanent art. Skulle en del af disse gevinster imidlertid efterfølgende vise sig at være af mere midlertidig eller ikke-holdbar karakter eller blive berørt af en konjunkturnedgang, vil de budgetmæssige udsigter være mere dystre. Afslutningen på den engangsforanstaltning, der blev gennemført i 2008, vil øge det nominelle underskud yderligere. Den nuværende baggrund med en større end sædvanlig usikkerhed omkring den finansielle og økonomiske udvikling giver anledning til en række risici for de offentlige finanser.

Ifølge Kommissionens økonomiske prognoser fra foråret 2008 forventes den strukturelle saldo at forbedres med ¼ procentpoint af BNP i 2008. Med en uændret politik forventes der en forværring på ¼ procentpoint af BNP i 2009. På den baggrund er det nødvendigt, at der med budgetgennemførelsen i 2008 og et ambitiøst 2009-budget tages et væsentligt skridt i retning af finanspolitisk konsolidering for at sikre overensstemmelse med Rådets henstillinger efter artikel 104, stk. 7, hvori der kræves yderligere reduktioner af den strukturelle saldo med mindst 0,5 % af BNP om året, efter at det uforholdsmæssigt store underskud er blevet korrigeret, for at nå en mellemfristet stilling tæt på balance eller i overskud.

I opdateringen af Portugals stabilitetsprogram fra december 2007 blev underskudsmålene fastsat til 0,4 % af BNP i 2010 og 0,2 % af BNP i 2011. Disse planer skal ses på baggrund af en antagelse om reale BNP-vækstrater på 3 % i begge år. I sin udtalelse om opdateringen af programmet anførte Rådet, at "budgetstillingen i programmet muligvis ikke er tilstrækkelig til at sikre, at den mellemfristede budgetmålsætning opfyldes i 2010 som forudset i programmet. Skønt det planlagte konsolideringstempo i retning af den mellemfristede målsætning er i overensstemmelse med stabilitets- og vækstpagten, kan tilpasningen nødvendiggøre supplerende foranstaltninger som følge af ovennævnte risici(…)." EUT C 73 af 19.3.2008, s. 6. [15]

EUT C 73 af 19.3.2008, s. 6.

4. Gældsudvikling og gældsfremskrivninger

Den offentlige bruttogældskvote oversteg referenceværdien på 60 % af BNP i 2005, da den sprang fra 56,9 % af BNP i 2004 til 63,6 % af BNP. Forskellene i disse gældstal og dem, der blev anslået på det tidspunkt, hvor proceduren i forbindelse med uforholdsmæssigt store underskud blev iværksat, afspejler hovedsagelig de revisioner i BNP-dataene, der er nævnt i fodnote 11. I 2006 steg gældskvoten yderligere til 64,7 % af BNP og faldt igen til 63,6 % af BNP i 2007. Stigningen i den offentlige gældskvote, der blev registreret i 2006, var et resultat af det høje primære offentlige underskud og i mindre omfang det forhold, at den implicitte rentesats for den offentlige gæld oversteg væksten i det nominelle BNP (den såkaldte "sneboldeffekt"). I 2007 skyldtes faldet i gældskvoten hovedsagelig en gældsformindskende stock-flow-tilpasning. I mindre omfang bidrog forøgelsen af væksten i BNP og et marginalt primært overskud også til faldet i gældskvoten.[16]

Forskellene i disse gældstal og dem, der blev anslået på det tidspunkt, hvor proceduren i forbindelse med uforholdsmæssigt store underskud blev iværksat, afspejler hovedsagelig de revisioner i BNP-dataene, der er nævnt i fodnote 11.

I det omfang, hvor gældskvoten faldt i 2007, har den konstaterede udvikling i den offentlige gæld været i overensstemmelse med Rådets henstilling efter artikel 104, stk. 7, af 20. september 2005. I 2006 og 2007 har finansielle transaktioner som helhed desuden bidraget til en negativ stock-flow-tilpasning og derfor hjulpet med til at reducere den offentlige gældskvote: i 2006 spillede store privatiseringsindtægter en afgørende rolle for faldet i de finansielle aktiver; i 2007 var en reduktion i indlån og valuta af afgørende betydning for det yderligere fald i de finansielle aktiver og en efterfølgende gældsformindskende stock-flow-tilpasning. Uden indlån og valuta og privatiseringsindtægter forblev nettoerhvervelsen af finansielle aktiver positiv i 2006 og 2007, hvilket øgede gældskvoten.

Ifølge Kommissionens økonomiske prognoser fra foråret 2008 forventes gældskvoten igen at stige marginalt til over 64 % af BNP i 2008 og under forudsætning af en uændret politik til 64¼ % af BNP i 2009. Denne udvikling skal ses på baggrund af en lav nominel BNP-vækst og stadig forholdsvis høje offentlige underskud i dette og det kommende år. På grundlag af de planer, der er skitseret i opdateringen af Portugals stabilitetsprogram fra december 2007, forventes gældskvoten i 2008 at afspejle en positiv stock-flow-tilpasning svarende til 0,4 % af BNP. Dette synes at skyldes en positiv forskel mellem periodebaserede og kontantbaserede underskud, således som det implicit kommer til udtryk i opdateringen af programmet. Tallene for stock-flow-tilpasningen blev tilpasset med henblik på at afspejle de portugisiske myndigheders seneste klassificering af en række kapitaltilskud til visse statsejede hospitaler som kapitaloverførsler i stedet for finansielle transaktioner. Der er kommet yderligere pres på stock-flow-tilpasningen som følge af den antagelse, at der i den nærmeste fremtid vil ske en betydelig stigning i indfrielserne af gæld over pålydende værdi som følge af ændringer i forrentningen af opsparingsbeviser, der blev indført i januar 2008. Som helhed er kursen i gældskvoten forenelig med Rådets henstilling efter artikel 104, stk. 7, i den forstand, at dens udvikling afspejler de fremskridt, der er sket med hensyn til at nedbringe underskuddet, og at de finansielle transaktioner mellem 2006 og 2009 i gennemsnit ikke forøger gældskvoten.[17]

Dette synes at skyldes en positiv forskel mellem periodebaserede og kontantbaserede underskud, således som det implicit kommer til udtryk i opdateringen af programmet. Tallene for stock-flow-tilpasningen blev tilpasset med henblik på at afspejle de portugisiske myndigheders seneste klassificering af en række kapitaltilskud til visse statsejede hospitaler som kapitaloverførsler i stedet for finansielle transaktioner.

5. Andre overvejelser

I henhold til artikel 104, stk. 7, henstillede Rådet til Portugal at forbedre opkrævningen og behandlingen af offentlige data på baggrund af de tydelige mangler med hensyn til indsamling af pålidelige statistikker om de offentlige finanser.

I de seneste år er der sket en række institutionelle ændringer og andre tekniske forbedringer i indsamlingen af data vedrørende de portugisiske offentlige regnskaber. Det drejer sig bl.a. om et bedre samarbejde samt en tydeligere arbejdsdeling mellem det nationale statistiske kontor, finansministeriet og centralbanken, samtidig med at det statistiske kontor har fået flere ressourcer og større ansvar. I begyndelsen af 2006 blev der således indgået en aftale mellem disse tre institutioner, som omhandler et samarbejde mellem dem, og hvorved der nedsættes to arbejdsgrupper til at analysere de offentlige regnskaber før hver budgetmæssig indberetning og til at drøfte metodologiske spørgsmål. "Acordo de Cooperação Institucional no Domínio das Estatísticas das Administrações Públicas" (institutionel samarbejdsaftale vedrørende offentlige statistikker); den engelske udgave kan ses på http://www.dgo.pt/FP/StatisticsAgreement_INE_BP_DGO.pdf . Se også "Consolidated Inventory of sources and methods [for EDP statistics]", som kan ses på: http://epp.eurostat.ec.europa.eu/pls/portal/docs/PAGE/PGP_DS_GFS/PGE_DS_GFS_11/EDPI_PT_2007_REV1.PDF. Disse ændringer forventes at bidrage til kvaliteten af statistikkerne i den offentlige sektor. Indsamlingen og offentliggørelsen af kvartalsvise offentlige regnskaber bør ligeledes bidrage til pålideligheden og den samlede kvalitet af årsregnskaberne, idet transaktioner, der kræver særlig regnskabsmæssig behandling vil blive identificeret på et tidligere tidspunkt. Det ser ud til, at der er lagt mere vægt på rettidig indberetning af data fra de offentlige undersektorer; desuden er oplysningerne om budgetgennemførelsen blevet mere detaljerede og hurtigere tilgængelige. Som følge heraf har dataene for de seneste år vist sig at være mere pålidelige end tidligere. Alt i alt tyder denne udvikling på, at Rådets henstilling er blevet fulgt.[18]

"Acordo de Cooperação Institucional no Domínio das Estatísticas das Administrações Públicas" (institutionel samarbejdsaftale vedrørende offentlige statistikker); den engelske udgave kan ses på http://www.dgo.pt/FP/StatisticsAgreement_INE_BP_DGO.pdf . Se også "Consolidated Inventory of sources and methods [for EDP statistics]", som kan ses på: http://epp.eurostat.ec.europa.eu/pls/portal/docs/PAGE/PGP_DS_GFS/PGE_DS_GFS_11/EDPI_PT_2007_REV1.PDF.

6. Konklusioner

Det offentlige underskud faldt betydeligt fra 6,1 % af BNP i 2005 til 3,9 % af BNP i 2006 og til 2,6 % af BNP i 2007, hvilket er under referenceværdien på 3 % af BNP. De foranstaltninger, som ligger til grund for underskudsreduktionen, er hovedsagelig af permanent karakter. Den strukturelle saldo, dvs. den konjunkturkorrigerede saldo ekskl. engangsforanstaltninger og andre midlertidige foranstaltninger, forbedredes med ca. 2 procentpoint af BNP i 2006 og yderligere 1 procentpoint af BNP i 2007, hvilket er et godt stykke over de finanspolitiske bestræbelser, som Rådet anbefalede, nemlig på 1,5 % af BNP i 2006 og mindst ¾ % af BNP i 2007. Ifølge Kommissionens prognoser fra foråret 2008 forventes det samlede underskud at indsnævres til 2,2 % af BNP i 2008 (herunder engangsforanstaltninger, der udgør næsten 0,2 % af BNP, uden hvilke underskuddet dog stadig ville være under 3 % af BNP). Med en uændret politik forventes overskuddet at stige til 2,6 % af BNP i 2009. Dette viser, at underskuddet er blevet bragt ned under loftet på 3 % af BNP på en troværdig og holdbar måde.

Den offentlige bruttogæld faldt fra 64,7 % af BNP i 2006 til 63,6 % af BNP i 2007. Ifølge Kommissionens prognoser fra foråret 2008 forventes gælden igen at stige en smule til ca. 64 % af BNP i 2008 og, under forudsætning af en uændret politik, til 64¼ % af BNP i 2009 på baggrund af lave BNP-vækstrater og stadig forholdsvis høje offentlige underskud.

Ud fra en samlet vurdering kan det konkluderes, at situationen med et uforholdsmæssigt stort underskud i Portugal er blevet korrigeret. Kommissionen anbefaler derfor, at Rådet ophæver sin beslutning om, at der foreligger et uforholdsmæssigt stort underskud i Portugal.

Tabel 2: Budgetudviklingen, 2005-2009

% af BNP, medmindre andet er angivet|2005|2006|2007|2008|2009|

||||KOM|SP (2)|KOM (3)|SP (2)|

Offentlig saldo|-6,1|-3,9|-2,6|-2,2|-2,4|-2,6|-1,5|

|||||(-2,2)|||

- Indtægter i alt|41,6|42,4|43,1|43,6|42,7|43,3|42,8|

- Samlede udgifter|47,7|46,3|45,7|45,7|45,1|45,9|44,4|

Heraf:|- renteudgifter|2,6|2,8|2,8|2,8|2,9|2,7|2,8|

|- faste bruttoinvesteringer|2,9|2,3|2,4|2,4|2,2|2,4|2,3|

Primær saldo|-3,5|-1,1|0,2|0,6|0,5|0,1|1,3|

Engangsforanstaltninger og midlertidige foranstaltninger|-0,1|0,0|0,1|0,2|0,0|0,0|0,0|

Strukturel saldo (1)|-5,2|-3,2|-2,2|-1,9|-1,6|-2,2|-1,0|

Strukturel primær saldo (1)|-2,6|-0,4|0,6|0,8|1,3|0,6|1,8|

Offentlig bruttogæld (4)|63,6|64,7|63,6|64,1|64,1|64,3|62,5|

Ændring i gældskvote (a) = (b) + (c) + (d) (5)|5,3|1,1|-1,1|0,5|-0,3|0,2|-1,6|

Bidrag:|- primær saldo (b)|3,5|1,1|-0,1|-0,6|-0,5|-0,1|-1,3|

|- "sneboldeffekt" (c)|0,7|0,3|-0,2|0,4|-0,1|0,3|-0,4|

|- stock-flow-tilpasning (d)|1,1|-0,2|-0,8|0,7|0,4|0,0|0,0|

Pm Real BNP-vækst (%)|0,9|1,3|1,9|1,7|2,2|1,6|2,8|

Pm Outputgab|-1,7|-1,6|-1,1|-1,0|-1,8|-1,0|-1,1|

(...PICT...)(1) Konjunkturkorrigeret (primær) saldo ekskl. engangsforanstaltninger og midlertidige foranstaltninger.(2) Konjunkturkorrigerede og strukturelle saldi og outputgab i henhold til programmet som beregnet af Kommissionens tjenestegrene på grundlag af oplysningerne i programmet.(3) Under antagelse af en uændret politik.(4) Ændringen i bruttogældskvoten kan opgøres som følger:hvor t er tiden; D, PD, Y og SF er henholdsvis den offentlige gæld, det primære underskud, det nominelle BNP og stock-flow-tilpasningen, og i og y repræsenterer de gennemsnitlige gældsomkostninger og den nominelle BNP-vækst. Leddet i parentes repræsenterer "sneboldeffekten".(5) Som følge af afrunding kan summen af de enkelte elementer afvige fra totalen.Kilder: Kommissionens prognoser fra foråret 2008 (KOM) og opdateringen af stabilitetsprogrammet (SP) fra december 2007. I parentes den seneste officielle fremskrivning, som blev meddelt af de portugisiske myndigheder den 26. marts 2008.|

Henstilling med henblik på

RÅDETS BESLUTNING

om ophævelse af beslutning 2005/730/EF om et uforholdsmæssigt stort underskud i Portugal

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 104, stk. 12,

under henvisning til henstilling fra Kommissionen, og

ud fra følgende betragtninger:

(1) I henhold til Rådets beslutning 2005/730/EF EUT L 274 af 20.10.2005, s. 91 og på grundlag af en henstilling fra Kommissionen i overensstemmelse med traktatens artikel 104, stk. 6, blev det besluttet, at der forelå et uforholdsmæssigt stort underskud i Portugal. Rådet konstaterede, at det planlagte offentlige underskud for året 2005 lå på 6,2 % af BNP, hvilket er over traktatens referenceværdi på 3 % af BNP, mens den offentlige bruttogæld forventedes at ligge på 66,5 % af BNP, hvilket er over traktatens referenceværdi på 60 % af BNP.[19]

EUT L 274 af 20.10.2005, s. 91

(2) Den 20. september 2005 rettede Rådet i overensstemmelse med traktatens artikel 104, stk. 7, og artikel 3, stk. 4, i Rådets forordning (EF) nr. 1467/97 af 7. juli 1997 om fremskyndelse og afklaring af gennemførelsen af proceduren i forbindelse med uforholdsmæssigt store underskud EFT L 209 af 2.8.1997, s. 6. Ændret ved forordning (EF) nr. 1056/2005 (EUT L 174 af 7.7.2005, s. 5). efter henstilling fra Kommissionen en henstilling til Portugal med henblik på at bringe situationen med et uforholdsmæssigt stort underskud til ophør senest i 2008. Henstillingen blev offentliggjort.[20]

EFT L 209 af 2.8.1997, s. 6. Ændret ved forordning (EF) nr. 1056/2005 (EUT L 174 af 7.7.2005, s. 5).

(3) I henhold til traktatens artikel 104, stk. 12, skal en rådsbeslutning om et uforholdsmæssigt stort underskud ophæves, når det uforholdsmæssigt store underskud i den pågældende medlemsstat efter Rådets opfattelse er blevet korrigeret.

(4) I henhold til protokollen om proceduren i forbindelse med uforholdsmæssigt store underskud, der er knyttet som bilag til traktaten, er det Kommissionens ansvar at fremlægge data til gennemførelse af proceduren. Som led i anvendelsen af denne protokol skal medlemsstaterne indberette oplysninger om det offentlige underskud og den offentlige gæld og andre relaterede variabler to gange årligt, nemlig før den 1. april og før den 1. oktober, jf. artikel 4 i Rådets forordning (EF) nr. 3605/93 af 22. november 1993 om gennemførelse af den protokol om proceduren i forbindelse med uforholdsmæssigt store underskud, der er knyttet som bilag til traktaten om oprettelse af Det Europæiske Fællesskab EFT L 332 af 31.12.1993, s. 7. Senest ændret ved forordning (EF) nr. 2103/2005 (EUT L 337 af 22.12.2005, s. 1). .[21]

EFT L 332 af 31.12.1993, s. 7. Senest ændret ved forordning (EF) nr. 2103/2005 (EUT L 337 af 22.12.2005, s. 1).

(5) På grundlag af data fremlagt af Kommissionen (Eurostat) i overensstemmelse med artikel 8g, stk. 1, i forordning (EF) nr. 3605/93 efter indberetning fra Portugal før den 1. april 2008 og på grundlag af Kommissionens prognose fra foråret 2008 kan der drages følgende konklusioner:

– det offentlige underskud blev reduceret fra 6,1 % af BNP i 2005 til 3,9 % af BNP i 2006 og til 2,6 % af BNP i 2007, hvilket er under referenceværdien for underskuddet på 3 % af BNP. Sidstnævnte skal sammenholdes med et mål på 3 % af BNP, som blev fastsat i opdateringen af Portugals stabilitetsprogram fra december 2007

– både en faldende offentlig udgiftskvote og en stigende indtægtskvote bidrog til forbedringen af den offentlige saldo. Udgiftskvoten faldt med 1¼ procentpoint af BNP i 2006 og næsten ½ procentpoint af BNP i 2007. Parallelt hermed steg den offentlige indtægtskvote med ca. ¾ procentpoint af BNP i både 2006 og 2007. Den budgetmæssige konsolidering beroede hovedsagelig på strukturelle foranstaltninger, med et marginalt bidrag fra en engangsforanstaltning til en værdi af 0,1 % af BNP i 2007. Forbedringen i den strukturelle saldo (dvs. den konjunkturkorrigerede saldo ekskl. engangsforanstaltninger og andre midlertidige foranstaltninger) anslås til 2 procentpoint af BNP i 2006 og 1 procentpoint af BNP i 2007, hvilket er i overensstemmelse med Rådets henstilling efter artikel 104, stk. 7, om en reduktion af den strukturelle saldo med 1,5 % af BNP i 2006 og mindst ¾ % af BNP i 2007

– for 2008 forventer Kommissionens prognoser fra foråret 2008, at underskuddet reduceres yderligere, nemlig til 2,2 % af BNP, hvilket hovedsagelig skyldes en række yderligere indtægter, idet budgetgennemførelsen drager fordel af en underskudsformindskende transaktion på 0,2 % af BNP. Dette er stort set i overensstemmelse med det officielle underskudsmål på 2,4 % af BNP, som blev fastsat i opdateringen af Portugals stabilitetsprogram fra december 2007, og det reviderede mål på 2,2 % af BNP, som de portugisiske myndigheder bebudede i slutningen af marts 2008. Ifølge forårsprognoserne vil det offentlige underskud i et scenario uden politikændringer ligge på 2,6 % af BNP i 2009. Dette viser, at underskuddet er blevet bragt ned under loftet på 3 % af BNP på en troværdig og holdbar måde. Den strukturelle saldo forventes at forbedres i 2008 med ¼ procentpoint af BNP og – under forudsætning af en uændret politik – at forværres med ¼ procentpoint i 2009. Dette skal ses på baggrund af behovet for at gøre fremskridt i retning af den mellemfristede budgetmålsætning, som for Portugal er et strukturelt underskud på 0,5 % af BNP

– den offentlige gæld faldt fra 64,7 % af BNP i 2006 til 63,6 % af BNP i 2007. Den lave BNP-vækst og de stadig forholdsvis høje offentlige underskud, der fremskrives i Kommissionens økonomiske prognoser fra foråret 2008, forventes at resultere i en offentlig gæld på ca. 64¼ % af BNP i 2009.

(6) Efter Rådets opfattelse er det uforholdsmæssigt store underskud i Portugal blevet korrigeret, og beslutning 2005/730/EF bør derfor ophæves -

VEDTAGET FØLGENDE BESLUTNING:

Artikel 1

Ud fra en samlet vurdering kan det konkluderes, at situationen med et uforholdsmæssigt stort underskud i Portugal er blevet korrigeret.

Artikel 2

Beslutning 2005/730/EF ophæves herved.

Artikel 3

Denne beslutning er rettet til Den Portugisiske Republik.

Udfærdiget i Bruxelles, den .

På Rådets vegne

Formand

[1] EFT L 209 af 2.8.1997, s. 6. Ændret ved forordning (EF) nr. 1056/2005 (EUT L 174 af 7.7.2005, s. 5).

[2] EFT L 332 af 31.12.1993, s. 7. Senest ændret ved forordning (EF) nr. 2103/2005 (EUT L 337 af 22.12.2005, s. 1).

[3] Portugals seneste indberetning findes på: http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.

[4] SEK(2005) 836.

[5] EUT L 274 af 20.10.2005, s. 91.

[6] Alle dokumenter vedrørende proceduren i forbindelse med uforholdsmæssigt store underskud vedrørende Portugal findes på følgende websted: http://ec.europa.eu/economy_finance/sg_pact_fiscal_policy/excessive_deficit9109_en.htm.

[7] SEK(2006) 786.

[8] Eurostat News Release No 54 af 18. april 2008.

[9] Underskudskvoterne revideres sædvanligvis – opad eller nedad – efter offentliggørelsen af det første resultat i forårsindberetningen. For EU-medlemsstaterne som helhed er revisionerne normalt forholdsvis små og i gennemsnit tæt på nul. I Portugals tilfælde har opadgående revisioner i underskudskvoten været forholdsvis mere hyppige end nedadgående revisioner; dette kunne tyde på, at der er tale om en skævhed ved indsamlingen af de første resultater. Selv om fremtidige revisioner af de portugisiske offentlige regnskaber ikke kan udelukkes, har dataene fra de seneste år imidlertid vist sig at være mere pålidelige end tidligere.

[10] Sammenholdt med de finanspolitiske mål, der præsenteres i opdateringen af Portugals stabilitetsprogram fra juni 2005, på grundlag af hvilke den foreliggende procedure i forbindelse med uforholdsmæssigt store underskud blev indledt, jf. afsnit 1.

[11] Revisioner af BNP-dataserierne i slutningen af 2005 og begyndelsen af 2006 har resulteret i højere BNP-niveauer, hvorved underskudskvoten automatisk er blevet reduceret med ca. ¼ procentpoint af BNP.

[12] Vedrørende den langsigtede koncessionskontrakt om udnyttelse af en dæmning, registreret som nedbringelse af andre kapitaludgifter i henhold til ESA95-reglerne.

[13] Samtidig vil disse tilstrømninger også medføre yderligere udgifter, hvilket i høj grad vil forringe disse indtægters indvirkning på den samlede budgetsaldo.

[14] Registreret som nedbringelse af andre kapitaludgifter i henhold til ESA95-reglerne, men en del af provenuet ved transaktionen anvendes til at betale kompensation til elproducerende selskaber for kun gradvis at vælte produktionspriserne over på forbrugerne.

[15] EUT C 73 af 19.3.2008, s. 6.

[16] Forskellene i disse gældstal og dem, der blev anslået på det tidspunkt, hvor proceduren i forbindelse med uforholdsmæssigt store underskud blev iværksat, afspejler hovedsagelig de revisioner i BNP-dataene, der er nævnt i fodnote 11.

[17] Dette synes at skyldes en positiv forskel mellem periodebaserede og kontantbaserede underskud, således som det implicit kommer til udtryk i opdateringen af programmet. Tallene for stock-flow-tilpasningen blev tilpasset med henblik på at afspejle de portugisiske myndigheders seneste klassificering af en række kapitaltilskud til visse statsejede hospitaler som kapitaloverførsler i stedet for finansielle transaktioner.

[18] "Acordo de Cooperação Institucional no Domínio das Estatísticas das Administrações Públicas" (institutionel samarbejdsaftale vedrørende offentlige statistikker); den engelske udgave kan ses på http://www.dgo.pt/FP/StatisticsAgreement_INE_BP_DGO.pdf . Se også "Consolidated Inventory of sources and methods [for EDP statistics]", som kan ses på: http://epp.eurostat.ec.europa.eu/pls/portal/docs/PAGE/PGP_DS_GFS/PGE_DS_GFS_11/EDPI_PT_2007_REV1.PDF.

[19] EUT L 274 af 20.10.2005, s. 91

[20] EFT L 209 af 2.8.1997, s. 6. Ændret ved forordning (EF) nr. 1056/2005 (EUT L 174 af 7.7.2005, s. 5).

[21] EFT L 332 af 31.12.1993, s. 7. Senest ændret ved forordning (EF) nr. 2103/2005 (EUT L 337 af 22.12.2005, s. 1).